Harichovce

Harichovce sú obec na Slovensku v okrese Spišská Nová Ves, v Košickom kraji.

Polohopis 
Obec sa nachádza na styku Medvedích chrbtov s Levočskou kotlinou v centrálnej časti Hornádskej kotliny.

Susedné obce 
Danišovce, Iliašovce, Levoča, Odorín, Spišská Nová Ves

Vodné toky 
Levočský potok

Názov 
Vývin názvu obce
 1268 - Baldmar
 1313 - Baldinazi, Baltzmary 
 1317 - Baldinarii, Palmary, Paldmarii
 1328 - Palmesdorf 
 1520 - (villa) Palmarum
 1628 - Harykowcze
 1786 - Hárikowce
 1920 - Harikovce
 1927 - Harichovce

Nemecký názov: Palmsdorf
Maďarský názov: Harikóc, Pálmafalu

Politika

Starostovia obce 
1990 - 1998 Milan Rerko (KSÚ)
1998 - 2010 Mária Auxtová (NEKA)
2010 - 2014 Ing. Miloš Augustiňák (NEKA)
2014 - 2018 Roman Hrušovský (#SIEŤ)
2018 - 2019 Ing. Miloš Augustiňák (NEKA)
2020 - súčasnosť Ing. Ľubomír Belej (nezávislý)

Obecné zastupiteľstvo 
1990 - 1994 - 9 poslancov
1994 - 1998 - 9 poslancov (4 HZDS, 3 KSÚ, 2 KDH)
1998 - 2002 - 9 poslancov (5 KDH, 3 HZDS, 1 SNS)
2002 - 2006 - 9 poslancov (5 KDH, 3 NEKA, 2 HZDS, 1 SMER)
2006 - 2010 - 9 poslancov (2 KDH, 3 NEKA, 4 SNS,SMER)
2010 - 2014 - 9 poslancov (3 KDH, 3 NEKA, 2 SMER, 1 SZ)
2014 - 2018 - 9 poslancov (3 KDH, 3 NEKA, 2 SIEŤ, 1 SMER)
2018 - 2022 - 9 poslancov (2 KDH, 5 NEKA, 1 SPOLU, 1 SMER)

Obyvateľstvo 
Vývoj obyvateľstva od roku 1869:

Zloženie obyvateľstva podľa náboženského vyznania (2001):

Zloženie obyvateľstva podľa národnosti (2001):

Kultúra a zaujímavosti

Pamiatky 
 Rímskokatolícky Kostol nepoškvrneného počatia Panny Márie, jednoloďová baroková stavba s polkruhovým ukončením presbytéria a predstavanou vežou, z rokov 1763-1764. Stojí na mieste stredovekej stavby, ktorej časť muriva je inkorporovaná do hmoty súčasného kostola. Súčasný objekt nechali vybudovať miestni zemepáni Čákiovci. Úpravami prešiel v prvej polovici 20. storočia. Interiér kostola je zaklenutý pruskou klenbou. V podveží je zamurovaný gotický portál. Hlavný oltár aj dva bočné oltáre sú neogotické zo začiatku 20. storočia. Drevená krstiteľnica dekorovaná akantom je zo začiatku 19. storočia. Na klenbách sa nachádzajú nástenné maľby od Jozefa Hanulu. Fasády kostola sú členené pilastrami a segmentovo ukončenými oknami s podseknutím a šambránami s klenákmi. Veža je členená kordónovými rímsami a pilastrami a ukončená korunnou rímsou s terčíkom a barokovu helmicou s laternou. Nad presbytérioum je umiestnený sanktusník s barokovou helmicou.

Pomníky 
Padlým v druhej svetovej vojne.

Pravidelné podujatia 
Folklórne slávnosti obce.

Občianska vybavenosť

Farský úrad 
 Rímskokatolícky - Filinského 42
 Duchovný správca: PhDr. ICLic. Dušan PARDEL (*1974)

Doprava 
 Pravidelné autobusové spoje -  trasa Levoča - Spišská Nová Ves
 Železničná nákladná doprava

Školstvo 
 Materská škola - Staničná 20
 Základná škola - Levočská 53

Šport 
 Futbalový klub (ŠK Harichovce), založený v roku 1932, Levočská 13

Osobnosti obce

Rodáci 
 Július Hudáček (* 1988), brankár Spartak Moskva
 Libor Hudáček (* 1990), útočník Bílí Tygři Liberec
 Barbora Mišendová (* 1998), reprezentantka SR v plávaní

Referencie

Externé odkazy 
 Oficiálna stránka obce

 
Obce okresu Spišská Nová Ves